recursal/SuperWikiNEXT-32B huggingface dataset:
**אייזיאה ריידר הבן** (באנגלית: **.Isaiah Rider Jr**; נולד ב-12 במרץ 1971) הוא כדורסלן עבר אמריקאי, אשר שיחק בליגת ה-NBA בין השנים 1993–2001. ממוצעיו הכוללים לאורך הקריירה הם 16.7 נקודות, 3.8 ריבאונדים ו-2.7 אסיסטים למשחק.

קריירת מכללות
-------------

ריידר נולד בעיר אוקלנד שבקליפורניה, ובין השנים 1989–1991 למד ב"מכללה הקהילתית אלן קאונטי" אשר במזרח קנזס וב"מכללת אנטלופ ואלי" אשר בלנקסטר, קליפורניה. בשנת 1991 עבר ללמוד באוניברסיטת נבדה בלאס וגאס ("UNLV"), אותה עזבו באותה שנה כוכבי קבוצת הכדורסל לארי ג'ונסון, סטייסי אוגמון וגרג אנתוני. בהיעדרם הוביל ריידר את קלעי הקבוצה עם ממוצע של 20.7 נקודות למשחק, אך UNLV לא הורשתה להשתתף בטורניר אליפות המכללות בשל הפרת תקנות ליגת המכללות בשנים קודמות. את עונת 1992/1993 סיים ריידר כקלעי השני בכל ה-NCAA עם 29.1 נקודות למשחק, זכה בפרס השחקן המצטיין של מחוז ה-Big West ונבחר לחמישייה השנייה של העונה בליגת המכללות ("Second-Team All-American").

קריירת משחק
-----------

בדראפט ה-NBA‏ 1993 נלקח ריידר בבחירה החמישית, על ידי מינסוטה טימברוולבס. במהלך עונת הרוקי שלו זכה בתחרות ההטבעות, לאחר שגבר בסיבוב הגמר על שון קמפ ורוברט פאק. לאורך העונה קלע 16.6 נקודות בממוצע למשחק, ובסיומה נבחר לחמישיית הרוקיז של העונה. בשתי העונות הבאות היה הקלעי המוביל של הטימברוולבס, עם ממוצע של 20.0 נקודות למשחק, אך הקבוצה ניצחה ב-21 וב-26 משחקים בלבד, בהתאמה.

ביולי 1996, לאחר 3 עונות במינסוטה, הועבר ריידר בטרייד לפורטלנד טרייל בלייזרס. בעונת 1998/1999 השלים חמישייה פותחת חזקה לצד דיימון סטודמאייר, ראשיד וולאס, בריאן גרנט וארווידאס סאבוניס, אשר הוליכה את פורטלנד לשלב גמר האזור המערבי. לאורך הפלייאוף היה ריידר הקלעי המוביל של הקבוצה, עם 16.5 נקודות למשחק, בטרם הודחה על ידי סן אנטוניו ספרס בסדרת גמר המערב.

לקראת עונת 1999/2000 נשלח יחד עם ג'ים ג'קסון בטרייד לאטלנטה הוקס, בתמורה לסטיב סמית' ואד גריי. בעונתו היחידה באטלנטה הוביל את קלעיה עם 19.3 נקודות למשחק, אך ההוקס לא העפילו לפלייאוף לראשונה מזה 8 עונות. הייתה זו העונה השביעית ברציפות אותה מסיים ריידר כאחד משני הקלעים המובילים של קבוצתו.

בעונת 2000/2001 זכה באליפות ה-NBA כשחקן לוס אנג'לס לייקרס, במדיה קלע 7.6 נקודות למשחק כמחליפו מהספסל של קובי בראיינט.

בתחילת עונת 2001/2002 חתם על חוזה בדנוור נאגטס, אך כבר לאחר 10 משחקים שוחרר מהקבוצה ולמעשה פרש ממשחק.

קישורים חיצוניים
----------------

ויקישיתוף מדיה וקבצים בנושא **אייזיאה ריידר** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  סטטיסטיקות ה-NBA של ריידר, באתר basketball-reference.com
2. ↑  סטטיסטיקות המכללות של ריידר, באתר sports-reference.com
3. ↑  רשימת הנבחרים בדראפט 1993, באתר basketball-reference.com
4. ↑  ריידר נשלח בטרייד לפורטלנד, באתר upi.com,‏ 24 ביולי 1996
5. ↑  ריידר וג'קסון מועברים בטרייד לאטלנטה, באתר deseret.com,‏ 31 ביולי 1999
6. ↑  דנוור משחררת את ריידר, באתר upi.com,‏ 20 בנובמבר 2001

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 993e7c95-f315-4391-bf91-560ae4e7863b

 |
**ברווז משויש** (**בַּרְוָז מְשֻׁיָּשׁ**, שם מדעי: **Marmaronetta angustirostris**) הוא מין יחיד בסוג **Marmaronetta** המשתייך לברווזים צוללים. הוא נקרא כך בגלל צבעיו, המזכירים טקסטורה של שיש.

תיאור
-----

אורכו של הברווז המשויש הוא כ-39–42 ס"מ. הבוגרים בעלי גוון חום-צהבהב וכתמים בצבע בז', ועל עיניהם כתם שחור. הצעירים דומים אך בעלי כתמים בהירים רבים יותר. בתעופה הכנפיים נראות חיוורות ללא דפוס בולט.

תפוצה
-----

בעבר ברווז זה היה נפוץ באזור הים התיכון, אך כיום אזורי הדגירה שלו מקוטעים ומוגבלים למספר מקומות בדרום ספרד, מערב אפריקה, וישראל. במזרח הוא שורד בביצות בדרום עיראק ואיראן, ובמספר מקומות מבודדים בטורקיה, ארמניה, אזרבייג'ן, עיראק, ומערב סין.

בית הגידול של ברווזים אלה הוא אזורי שפלה, בה הם בונים את קניהם בתוך צמחייה גבוהה או על עצים. גודל התטולה נע בין 7 ל-10 ביצים.

מצב השימור של הברווז המשויש מוגדר כפגיע בעקבות ירידה באוכלוסייתו. הגורמים לכך הם הרס בתי גידול וציד.

התנהגות
-------

הברווז המשויש הוא עוף חברותי, אפילו בתקופת הקינון. מלבד עונת הרבייה הלהקות קטנות בדרך כלל, אם כי דווח גם על קבוצות גדולות בעת הנדידה. הברווזים המשוישים מלקטים את מזונם במים רדודים מפני המים או בצלילה. הם ניזונים בעיקר מאצות וחסרי חוליות החיים במים.

ביצי ברווז משויש מאוסף מוזיאון טולוז

בישראל
------

הברווז המשויש היה נפוץ בעמק החולה עד ליבוש הימה באמצע המאה ה-20. פעולה זו הביאה לקריסת האוכלוסייה במקום ובכלל, ונותרו רק כמה עשרות בודדות של זוגות שדוגרים כיום באגמון חולה. בישראל, כמו בעולם כולו, מוגדר הברווז המשויש כמין בסכנת הכחדה. לאחר עונת הקינון, עוזבים רוב הפרטים את עמק החולה ונודדים דרומה.

קישורים חיצוניים
----------------

ויקישיתוף מדיה וקבצים בנושא **ברווז משויש** בוויקישיתוף
* ברווז משויש, באתר ITIS (באנגלית)
* ברווז משויש, באתר NCBI (באנגלית)
* ברווז משויש, באתר Animal Diversity Web (באנגלית)
* ברווז משויש, בבסיס הנתונים ARKive (באנגלית)
* ברווז משויש, באתר האנציקלופדיה של החיים (באנגלית)
* ברווז משויש, באתר Internet Bird Collection (באנגלית)
* ברווז משויש, באתר GBIF (באנגלית)
* ברווז משויש באתר החברה להגנת הטבע
* עדי חשמונאי, חדש בקישון: הקאמבק המפתיע של הברווז הנכחד, באתר nrg‏, 25 ביולי 2012

הערות שוליים
------------

1. ↑  ברווז משויש באתר הרשימה האדומה של IUCN
**מרתון** (ברוסית: **Марафон**) היא חברת הימורים שפועלת בשטחי חבר המדינות. החברה נפתחה ברוסיה באוקטובר 1997 ובשיאה העסיקה למעלה מ-3,900 עובדים (נכון על פי הערכה לשנת 2009).

החברה מארגנת הימורים באירועי ספורט, פיננסים ותרבות. מלבד בסניפים, לקוחות החברה מבצעים הימורים באינטרנט. לפני כניסת החוק הפדרלי מספר 244 (שנועד להגביל את שוק ההימורין) לתוקף בשנת 2006, החברה העסיקה 50% משוק ההימורים הרוסי.

רישיון
------

ב-12 במרץ 2010 הוציא שירות המיסים הפדרלי של הפדרציה הרוסית רישיון מספר 14 לחברת מרתון. ברוסיה, עקב תום הרישיון, חברות הימורים מיום 1 ביולי 2009 פועלות באופן זמני ועליהם להיסגר או להגיע להסדרה בעניין מול הממשל הפדרלי.

בקיץ 2011, במקביל לחוק האוסר על ארגון וניהול הימורים עם שימוש בתקשורת, נודע כי מרתון מפסיקה את פעילותה ברוסיה וממשיכה לעבוד באינטרנט תחת רישיון שהונפק באי קוראסאו (באנטילים ההולנדיים).

בשנת 2015 חסמה רוסקומנאדזור, רגולרטור האינטרנט הממשלתי, על בסיס החלטת בית משפט 2–1687 / 2013, מספר אתרי הימורים, ביניהם אתר האינטרנט של חברת מרתון.

קישורים חיצוניים
----------------

* אתר האינטרנט הרשמי של מרתון
* מרתון, ביישום טלגרם

* מרתון, ברשת החברתית אינסטגרם

* מרתון, ברשת החברתית VK

הערות שוליים
------------

1. ↑  Букмекеры в России освоили миллиардные доходы
2. ↑  БК Марафон лицензия: информация из 1-х рук
3. ↑  "Крупнейшая букмекерская контора в России закрылась". Lenta.ru.
4. ↑  "Букмекерская контора «Марафон»". unbet.net.
5. ↑  "Роскомнадзор заблокировал крупнейших онлайн-букмекеров России". Чемпионат.com. 2015-10-22. נבדק ב-2016-11-29.
**קווין בראדשו** (באנגלית: **Kevin Bradshaw**, נולד ב-13 בפברואר 1965) הוא כדורסלן עבר אמריקאי ישראלי.

קריירת מכללות
-------------

בראדשו שנולד בגיינסוויל שבפלורידה, גובהו 1.95 מטר. שיחק בעמדת הסמול פורוורד. קלע 2,804 נקודות בקריירת המכללות שלו (מקום 15 בכל הזמנים בכל המכללות בארצות הברית), הוא מחזיק עדיין בשיא מכללות למשחק אחד בליגה הבכירה: 72 נקודות במשחק משנת 1991 בין יו.אס אינטרנשיונל (קבוצתו בעבר) לבין לויולה מרימאונט.

קריירה בישראל
-------------

בראדשו החל את דרכו בישראל בקבוצת מכבי גבעת שמואל, בה שיחק במשך שתי עונות (1992–1994) והיה מלך הסלים של הליגה השנייה כשקלע 38.1 נק' למשחק כולל 100 נק' במשחק אחד. בסך הכל בראדשו הוא פעמיים מלך הסלים של הלאומית.

לאחר מכן שיחק עונה אחת בעירוני נהריה ועונה אחת במכבי חיפה.

בעונת 1996/97 הגיע להפועל תל אביב ששיחקה אז בליגת העל, איתה הוא הספיק לרדת ליגה, להעפיל חזרה לליגה הבכירה ולהישאר עוד שליש עונה, שבהמשכה עבר לליגה הלאומית לקבוצת מכבי אשדוד.

בעונת 1999/00 שיחק באליצור אשקלון ועזר לה להעפיל לראשונה בתולדותיה לליגת העל. 

בעונת 2000/01 חזר למכבי אשדוד למשך שתי עונות, כשבעונה השנייה עזר לה להישאר בליגה הלאומית באופן דרמטי במחזורים האחרונים.

בעונת 2002/03 חזר לאליצור אשקלון ועזר לה להעפיל בפעם השנייה לליגת העל. 

מאז עונת 2004/05 שיחק ואימן בקבוצת הפועל אילת בליגה הארצית במשך ארבע עונות. בשנת 2008 עזב את ישראל וחזר לארצות הברית והחל לשמש כעוזר מאמן במכללת "פוינט לומה" בסן דייגו.

קישורים חיצוניים
----------------

* פרופיל, באתר Sports-Reference
* שינה כיוון וחזר הביתה באתר "כדורסלע"
* סרטון קצר "Shooting For Home" באתר "wcjb.com"
**מאפי** (Mafic) הוא כינוי בגאולוגיה למינרלים סיליקטיים, מאגמה, סלעים פלוטוניים וסלעי פרץ דלים יחסית בצורן דו-חמצני – 45-52% – המכילים ריכוזים גבוהים של יסודות כבדים כברזל ומגנזיום. המונח הוא הלחם של ההברות הראשונות – **Ma** ממגנזיום ו-**Fe** מ-Ferrum, ברזל בלטינית. למרות השם, מאגמה מאפית עשירה גם בסידן ובנתרן. המונח "סלעים מאפיים" מקביל פחות או יותר למונח הקודם "סלעים בסיסיים". סלעים המכילים אחוז נמוך יותר של צורן דו-חמצני נקראים אולטרה-מאפי.

צבעם של מינרלים מאפיים הוא בדרך כלל כהה ומשום כך הם מכונים גם "מינרלים מֶלנוֹקרטיים" (בעלי צבע כהה) והם בעלי משקל סגולי גדול מ-3. מינרלים יוצרי סלעים מאפיים נפוצים כוללים אוליבין, פירוקסן, אמפיבול, ביוטיט ונציצים אחרים. הסלעים המאפיים הנפוצים הם בזלת וגברו.

מבחינה כימית מצויים הסלעים המאפיים בקצה אחד של ספקטרום הסלעים, ואילו בקצה השני מצויים הסלעים המכונים "סלעים פלסיים" – סלעים "חמוצים".

לבה מאפית
---------

לבת "אא"
לבה מאפית דלה יחסית בסיליקה ועשירה במגנזיום ובברזל. צמיגותה נמוכה מאחר שבשל תכולת הסיליקה הנמוכה טמפרטורת הפליטה שלה המגיעה ל-1,100°C נוטה לפגוע בקשרי הפולימר וליצור דיפוזיה בתוך הנוזל. מים וחומרים נדיפים אחרים יכולים להשתחרר בקלות יותר ובצורה מדורגת מלבה מאפית, לכן פליטתה נוטה להיות נפיצה פחות מהרי געש הבנויים מלבה פלסית.

בלבה מאפית ניתן למצוא פנוקריסטים גדולים שצמיחתם מתאפשרת בגלל התקררות איטית. לבה מסוג זה אופיינית להרי געש תת-ימיים, לרכסים מרכז אוקייניים – דוגמת הרכס המרכז-אטלנטי הנחשף באיסלנד – ולאזורים המצויים מעל נקודות חמות – דוגמת קו התלים הישראלי והאיים הגעשיים של הוואי). הלבה נפלטת בהתפרצויות הוואיות דרך צינורות הזנה או ממערכת סדקים, ונוטה לזרום למרחק רב. זרימה זו יוצרת חרוטי טוף, חרוטי מגן ורמות געשיות. מבנים אופייניים לסוג זה של לבה הם "לבת אא" מחוספסת, "לבת פהויהוי" חלקה ובזלת כרים. הסלעים הנוצרים מלבה זו נוטים להיות כהים: בזלת, טוף, סקוריה, טרכיט ופלגוניט.

סלעים מאפיים
------------

משושי בזלת
מאגמה ולבה מאפיות יוצרות מגוון של סלעים:

| מרקם הסלע | שם הסלע המאפי |
| --- | --- |
| פגמטיטי | גברו פגמטיטי |
| גס גרגיר (פנריטי) | גברו |
| גס גרגיר ופורפירי | גברו פורפירי |
| דק גרגיר ואפינטי | בזלת |
| דק גרגיר ופורפירי | בזלת פורפירית |
| פירוקלסטי | בזלת, טוף |
| נקבובי | בזלת וסיקולרית |
| שקדי | בזלת אמיגדלואידית |
| וסיקולות (נקבוביות) רבות | סקוריה |
| זגוגיתי | טרכיט, פלגוניט |

ראו גם
------

* גאולוגיה - מונחים
* פטרולוגיה
* דיאגרמת QAPF
* מאגמה
* לבה

קישורים חיצוניים
----------------

ויקישיתוף מדיה וקבצים בנושא **מאפי** בוויקישיתוף
* מאפי, באתר אנציקלופדיה בריטניקה (באנגלית)
**רוברט פרנסיס "בובי" וונזר** (באנגלית: **Robert Francis "Bobby" Wanzer**;‏ 4 ביוני 1921 - 23 בינואר 2016) היה כדורסלן ומאמן אמריקאי, ששיחק במשך 9 עונות בקבוצת רוצ'סטר רויאלס מליגת ה-BAA וליגת ה-NBA. הוכרז כחבר היכל התהילה של הכדורסל כשחקן בשנת 1987.

מכללות ושירות צבאי
------------------

וונזר נולד בברוקלין, ניו יורק, ולמד באוניברסיטת סיטון הול שבניו ג'רזי. לאחר עונתו השנייה במכללה התגייס לחיל הנחתים האמריקאי ובמהלך שירותו אף לקח חלק בכיבוש גואם. בסיום מלחמת העולם השנייה חזר לסיטון הול כדי השלים את לימודיו האקדמיים.

קריירה מקצועית
--------------

וונזר נבחר על ידי רוצ'סטר רויאלס בבחירה העשירית של דראפט ה-BAA לשנת 1948. לצד כוכב הקבוצה, הקלע בוב דייוויס, הוביל צמד הגארדים את הרויאלס ל-7 הופעות רצופות בפלייאוף ה-NBA, כולל אליפות היסטורית בעונת 1950/1951. וונזר נודע בשנות השיא שלו כ"שחקן שלם" בעל קליעה מדויקת, שליטה טובה בכדור, יכולות מסירה גבוהות ומשחק הגנה חזק. הקו האחורי של הרויאלס, אותו הרכיבו וונזר ודייוויס, הוכר כאחד מצמדי הגארדים הטובים ב-NBA של אותה תקופה.

וונזר שיחק במדי הרויאלס לכל אורך הקריירה, במהלכה נבחר 5 פעמים להשתתף במשחק האולסטאר של ה-NBA ונכלל 3 פעמים בחמישייה השנייה של העונה. ממוצעיו לאורך הקריירה עומדים על 12.2 נקודות, 4.5 ריבאונדים ו-3.2 אסיסטים למשחק. בעת פרישתו דורג במקום ה-15 ברשימת הקלעים המובילים בתולדות ה-NBA, עם 6,924 נקודות, ושמיני בטבלת המוסרים עם 1,830 אסיסטים. בשנת 1971 נכלל ברשימת 25 המתמודדים ל"קבוצת כל הזמנים של ה-NBA", שנבחרה במסגרת ציון 25 שנים להקמת הליגה, ובשנת 1987 הוכרז כחבר היכל התהילה של הכדורסל.

קריירת אימון
------------

בשתי עונותיו האחרונות כשחקן שימש וונזר כ"מאמן-שחקן", ולאחר פרישתו ממשחק המשיך לאמן את הרויאלס במשך עונה וחצי נוספות. בתקופתו כמאמן העמידה הקבוצה מאזן מצטבר של 98 ניצחונות ו-136 הפסדים (41.9%) והעפילה לפלייאוף פעם אחת. בשנת 1962 מונה למאמן קבוצת הכדורסל של "מכללת סנט ג'ון פישר", תפקיד אותו מילא במשך 24 השנים הבאות.

ב-23 בינואר 2016 מת וונזר בביתו שבפיטספורד, ניו יורק, בגיל 94.

קישורים חיצוניים
----------------

* פרופיל, באתר Basketball-Reference
* פרופיל, באתר היכל התהילה של הכדורסל
* פרופיל, באתר ליגת ה-NBA
* בובי וונזר, באתר "Find a Grave" (באנגלית)

הערות שוליים
------------

1. 1 2  דף השחקן באתר היכל התהילה
2. 1 2  הידיעה על מותו של וונזר, באתר democratandchronicle.com
3. ↑  רשימת נבחרי דראפט 1948, באתר basketball-reference.com
4. ↑  סטטיסטיקות הקריירה של וונזר כשחקן, באתר basketball-reference.com
5. ↑  הקלעים המובילים בתולדות ה-NBA, נכון לסוף עונת 1956/1957, באתר basketball-reference.com
6. ↑  מוסרי האסיסטים המובילים בתולדות ה-NBA, נכון לסוף עונת 1956/1957, באתר basketball-reference.com
7. ↑  סטטיסטיקות הקריירה של וונזר כמאמן, באתר basketball-reference.com
רבי **יעקב שמשון משפטובקה** (נפטר בג' בסיוון תקס"א, 1801) היה מצדיקי הדור השלישי של תנועת החסידות, בסוף ימיו עלה לארץ ישראל והתגורר בטבריה.

קורות חיים
----------

נולד לרב יצחק, היה הרב של סלאוויטא, שפטובקה, אומן ובאר. למד אצל המגיד ממזריטש והרב פנחס מקוריץ.

האגדה החסידית מספרת כי הוא נודע בלמדנותו ובחריפותו ולכן הוטל עליו להפיץ את בשורת החסידות אצל רבנים ידועים. בעקבות כך הגיע גם אל רבה של פראג, הנודע ביהודה. הוא נוכח לדעת שהלה מזלזל בחשיבותו של הספר "תולדות יעקב יוסף" ובשל כך נכנס עמו לוויכוח, שבו ניצח. הוויכוח האמור נדפס ככל הנראה לראשונה בספר "אמרי נועם" של הרב משה לייב שפירא, צ'רנוביץ תרמ"ד. 

ככל הנראה עלה לארץ ישראל פעמיים, לראשונה בסביבות שנת תק"ן (1790) ושוב בשנת תקנ"ה (1795). התיישב בטבריה והתעמת שם עם הרב אברהם מקאליסק. הוא יצא לחו"ל כדי לגייס כספים עבור עולי פולין. בשנת תקנ"ט (1799) חזר לארץ ישראל והגיע לחיפה. בספר "שבחי הר"ן" מסופר שפגש שם במקרה את שליחו של רבי נחמן מברסלב אשר חיפש ספינה שבה יוכל רבי נחמן לחזור למולדתו. רבי יעקב שמשון מסר את הכסף לשליח מתוך חשש שאחרת ייתפסו בידי השלטונות שחיפשו כספים אלה. רבי נחמן ראה בכך סימן שעליו להישאר פרק זמן נוסף בארץ ישראל. בהמשך פייס רבי נחמן בין רבי אברהם מקאליסק ובין רבי יעקב שמשון. 

חתניו היו רבי יהודה מאיר שפירא משפטובקה - בנו של רבו רבי פנחס מקוריץ, ורבי ישראל יהודה לייב מקרסנה.

בשנת ה'תשע''ז הוקם בטבריה בית מדרש הנושא את שמו.

לקריאה נוספת
------------

* יצחק אלפסי, אנציקלופדיה לחסידות - אישים י', ירושלים תשס"א, עמ' שכז-שלא

קישורים חיצוניים
----------------

* יעקב שמשון משפיטובקה, ב"אנציקלופדיה יהודית" באתר "דעת"
* דוד הלחמי, ****רבי שמשון יעקב משפיטובקה****, בספר "חכמי ישראל", תל אביב תשי"ח, חלק א', עמ' קפ"ו, באתר אוצר החכמה (צפייה מוגבלת למנויים)

הערות שוליים
------------

1. ↑  יצחק אלפסי, אנציקלופדיה לחסידות, בערכו
2. ↑  שבחי הר"ן, יט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310489005171
* ISNI: 0000 0000 6693 5440
* LCCN: no97062234
* VIAF: 82205445
* WorldCat (עם VIAF): 82205445

 |
כרטיס חבר במשמרות האדומים
**המשמרות האדומים** (ברוסית: **Красная гвардия**) היו ארגון פרה-צבאי המורכב בעיקר מפועלי המפעלים הרוסים במהלך מלחמת האזרחים ברוסיה.

יחידות של המשמרות האדומים היו צורת הארגון העיקרית של הבולשביקים במהלך ההכנה והיישום של מהפכת אוקטובר 1917. ליחידות המשמרות האדומים לא היה פיקוד כל-רוסי, נוצרו ופורקו על ידי החלטות של גופים מפלגתיים וסובייטיים בשטח. המשמרות האדומים הם השלב המוקדם ממנו צמח הצבא האדום של הפועלים והאיכרים.

מבשרי הצבא האדום היו פלוגות המשמרות האדומים, אשר בתורם נוצרו על המודל של חוליות הפועלים הקרביים של המהפכה של 1905–1907. הביטוי "המשמרות האדומים" הפך נפוץ ברוסיה בגלל החלטת הלשכה של הוועד המרכזי של הבולשביקי "על הממשלה הזמנית" שפורסמה ב-26 במרץ 1917. מועמדים למשמרות האדומים גויסו בהמלצת קולקטיבי עבודה, מועצות מקומיות, איגודים מקצועיים ותאים בולשביקים. למשמרות האדומים לא היו מדים אחידים, הם שירתו בבגדים אזרחיים ולצורך זיהוי הונפקו להם תעודות זהות ותגים או סרטי זרוע.

קישורים חיצוניים
----------------

ויקישיתוף מדיה וקבצים בנושא **המשמרות האדומים** בוויקישיתוף

הערות שוליים
------------

1. ↑  De la Armata țaristă la Armata Roșie (ברומנית)
**תומאס ג'יימס "טום" גוגליוטה** (באנגלית: **Thomas James "Tom" Gugliotta**; נולד ב-19 בדצמבר 1969) הוא כדורסלן עבר אמריקאי ששיחק במשך 13 עונות בליגת ה-NBA, בעמדת הפאוור פורוורד. ממוצעיו לאורך הקריירה הם 13.0 נקודות, 7.3 ריבאונדים ו-2.8 אסיסטים למשחק.

מכללות
------

גוגליוטה נולד וגדל בעיר האנטינגטון שבניו יורק. בין השנים 1988–1992 למד באוניברסיטת המדינה של קרוליינה הצפונית ושיחק בנבחרת הכדורסל שלה. את קריירת המכללות החל כשחקן ספסל זניח, כשקלע 2.7 נקודות בממוצע למשחק בעונת הפרשמן שלו, ובשלוש העונות הבאות השתפר בהדרגה, עד שבעונת 1991/1992 רשם ממוצעים של 22.5 נקודות ו-9.8 ריבאונדים למשחק ונבחר לחמישיית העונה של מחוז החוף האטלנטי (First team All-ACC).

קריירה מקצועית
--------------

גוגליוטה נבחר על ידי קבוצת וושינגטון בולטס בבחירה השישית של דראפט ה-NBA לשנת 1992. כבר בעונת הרוקי שלו הפך לשחקן חמישייה בקבוצה הצעירה, כשהעמיד ממוצעים של 14.7 נקודות ו-9.6 ריבאונדים למשחק, ונבחר לחמישיית הרוקיז של העונה. לאחר 2 וחצי עונות בוושינגטון נשלח גוגליוטה בטרייד לגולדן סטייט ווריורס, יחד עם 3 בחירות דראפט, בתמורה לכוכב הצעיר כריס ובר. במהלך אותה עונה, 1994/1995, הועבר בטרייד נוסף למינסוטה טימברוולבס עבור דונייל מרשל.

ב-3 וחצי עונותיו במינסוטה הפך לחלק משלד הקבוצה, לצד קווין גארנט וסטפון מרבורי, והציג ממוצעים של 18.2 נקודות, 8.5 ריבאונדים ו-3.8 אסיסטים למשחק לאורך התקופה. בעונת 1996/1997 קלע שיא קריירה של 20.6 נקודות בממוצע למשחק, ונבחר להשתתף במשחק האולסטאר בפעם היחידה בקריירה.

במהלך עונת 1997/1998 נפצע בברכו, נאלץ להחמיץ את 41 המשחקים האחרונים של העונה, ושוחרר מהטימברוולבס בסיומה. על אף פציעתו, חתם לקראת העונה הבאה בפיניקס סאנס על חוזה ל-6 עונות עבור כ-60 מיליון דולר. בשנת 1999 השתתף בטורניר אליפות אמריקה בכדורסל כחבר נבחרת ארצות הברית, לצד חברו לקבוצה ג'ייסון קיד. לאורך האליפות קלע גוגליוטה 5.4 נקודות למשחק, ועזר לנבחרתו לזכות במדליית הזהב. ב-5 וחצי עונותיו בפיניקס הרבה גוגליוטה להיפצע ותפוקתו צנחה ל-9.1 נקודות בממוצע למשחק.

בשתי עונותיו האחרונות שיחק עבור יוטה ג'אז, בוסטון סלטיקס ואטלנטה הוקס כשחקן ספסל שולי יחסית, ובסיום עונת 2004/2005 פרש ממשחק, בגיל 35. לאורך 13 עונותיו ב-NBA השתתף גוגליוטה ב-12 משחקי פלייאוף בלבד, ומעולם לא שיחק בסיבוב הפלייאוף השני.

קישורים חיצוניים
----------------

ויקישיתוף מדיה וקבצים בנושא **טום גוגליוטה** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. 1 2  סטטיסטיקות הקריירה של גוגליוטה ב-NBA, באתר basketball-reference.com
2. ↑  סטטיסטיקות המכללות של גוגליוטה, באתר sports-reference.com
3. ↑  רשימת הנבחרים בדראפט 1992, באתר basketball-reference.com
4. ↑  גוגליוטה נשלח בטרייד לגולדן סטייט, באתר לוס אנג'לס טיימס, 18 בנובמבר 1994
5. ↑  גוגליוטה נשלח בטרייד למינסוטה, באתר הניו יורק טיימס, 19 בפברואר 1995
6. ↑  גוגליוטה חותם על חוזה בפיניקס, באתר cbsnews.com,‏ 23 בינואר 1999
7. ↑  סיכום אליפות אמריקה 1999, באתר latinbasket.com
**ג'יימס אדוארד סיילאס** (באנגלית: **James Edward Silas**; נולד ב-11 בפברואר 1949) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1982. ממוצעיו הכוללים בשתי הליגות הם 16.1 נקודות, 3.8 אסיסטים ו-3.0 ריבאונדים למשחק.

בפברואר 1984 הופרשה גופייתו, עם המספר "13", על ידי סן אנטוניו ספרס. בשנת 1997 נבחר לקבוצת כל הזמנים של ה-ABA, כאחד מ-30 השחקנים הגדולים בתולדות הליגה.

קריירת מכללות
-------------

סיילאס נולד וגדל בעיר טלולה שבלואיזיאנה, ובין השנים 1968–1972 למד באוניברסיטת סטיבן אוסטין אשר בנקודוצ'ס, טקסס. בעונתו הרביעית והאחרונה בקבוצת הכדורסל של האוניברסיטה קלע 30.7 נקודות בממוצע למשחק, והוביל את הקבוצה למאזן ניצחונות 29–1.

קריירת משחק
-----------

סיילאס נלקח בבחירה ה-70 של דראפט ה-NBA‏ 1972 על ידי יוסטון רוקטס, אך שוחרר ממנה לפני פתיחת העונה וחתם על חוזה בדאלאס צ'אפרלס מליגת ה-ABA. בעונתו הראשונה בדאלאס קלע 13.7 נקודות בממוצע למשחק, ונבחר לחמישיית הרוקיז של העונה. בקיץ 1973 עבר המועדון לסן אנטוניו, ושינה את שמו לסן אנטוניו ספרס. בעונת 1974/1975 השתתף סיילאס במשחק האולסטאר של ה-ABA ונבחר לחמישייה השנייה של העונה לאחר שרשם ממוצעים של 19.3 נקודות ו-4.9 אסיסטים למשחק. בעונה העוקבת השתתף בשנית במשחק האולסטאר ונבחר לחמישיית העונה הראשונה, לאחר שקלע 23.8 נקודות ומסר 5.4 אסיסטים בממוצע למשחק.

בשנת 1976 עברו הספרס לשחק בליגת ה-NBA. בשתי העונות הבאות מיעט סיילאס לשחק, בשל פציעה בברכו, ותרם כ-6 נקודות בממוצע למשחק בלבד. בעונת 1978/1979 חזר לכשירות מלאה, וסייע לסן אנטוניו להעפיל לגמר האזור המזרחי עם ממוצע של 16.0 נקודות למשחק. בשתי עונותיו האחרונות בקבוצה המשיך להציג יכולת גבוהה, כשקלע 17.7 נקודות וחילק 4.2 אסיסטים בממוצע למשחק.

ביוני 1981, לאחר 9 עונות עם הצ'אפרלס/ספרס, נשלח סיילאס בטרייד לקליבלנד קאבלירס בתמורה לבחירת דראפט עתידית. בעונתו היחידה בקליבלנד קלע ממוצע של 11.2 נקודות למשחק, בטרם פרש ממשחק.

קישורים חיצוניים
----------------

* פרופיל, באתר Basketball-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות קריירת המשחק של סיילאס, באתר basketball-reference.com
2. 1 2 3  ג'יימס סיילאס: האגדה הראשונה של הספרס, באתר poundingtherock.com
3. ↑  קבוצת כל הזמנים של ה-ABA, באתר remembertheaba.com
4. ↑  החיים הסודיים של ג'יימס סיילאס, באתר remembertheaba.com,‏ מרץ 1976
5. ↑  רשימת הנבחרים בדראפט 1972, באתר basketball-reference.com
6. ↑  סיילאס נשלח בטרייד לקליבלנד, באתר הניו יורק טיימס, 17 ביוני 1981
**רנדי ויטמן** (באנגלית: **Randy Wittman**; נולד ב-28 באוקטובר 1959) הוא מאמן כדורסל וכדורסלן עבר אמריקאי.

קריירת משחק
-----------

ויטמן שיחק באוניברסיטת אינדיאנה ואף זכה עמה באליפות ה-NCAA ב-1981. הוא התמודד בדראפט ונבחר במקום ה-22 על ידי וושינגטון בולטס, אך עבר בטרייד לאטלנטה הוקס. הוא שיחק באטלנטה עד 1988. שותפו הראשי לקו האחורי של אטלנטה היה רכז העבר והמאמן דוק ריברס. לאחר עונה אחת, 1988/1989, בסקרמנטו קינגס חזר ויטמן לעיר הולדתו אינדיאנפוליס ושיחק עבור קבוצת הפייסרס המקומית. לאחר שלוש עונות בינוניות בקבוצה פרש ויטמן ב-1992. בסה"כ סיים ויטמן את קריירת המשחק עם ממוצעים של 7.4 נקודות ו-2.2 אסיסטים בלמעלה מחמישים אחוזים מהשדה.

קריירת אימון
------------

לאחר הפרישה לא עזב ויטמן את הפייסרס והמשיך בקבוצה כעוזר מאמן בעונת 1992/1993. הוא המשיך כעוזר מאמן גם בדאלאס מאבריקס (1993-1994) ובמינסוטה טימברוולבס (1994-1999), וב-1999 קיבל משרת מאמן ראשי בקבוצת קליבלנד קאבלירס. הוא אימן בקבוצה שתי עונות (עד ל-2001) וסיים את תקופתו בה עם מאזן שלילי 102-62. ב-2002 חזר ויטמן למשרת עוזר המאמן במינסוטה לשלוש שנים נוספות. בעונת 2005/2006 שימש כעוזר מאמן באורלנדו מג'יק. 

בינואר 2007, במהלך עונת 2006/2007 מונה למאמן ראשי במינסוטה טימברוולבס והחליף בתפקיד את דוויין קייסי. בדצמבר 2008 הוא פוטר מהתפקיד לאחר שהטימברוולבס החלו את עונת 2008/2009 עם מאזן שלילי 15-4. ב-2009 מונה ויטמן לעוזר מאמן בוושינגטון ויזארדס ובמהלך עונת 2011/2012 קודם לתפקיד המאמן הראשי בקבוצה. בעונת 2013/2014 העפיל ויטמן עם וושינגטון לראשונה בקריירה שלו כמאמן ראשי לפלייאוף הקבוצה הגיעה לחצי גמר המזרח, לראשונה מזה 35 שנה, ובשלב זה הודחה. ויטמן והוויזארדס שחזרו את ההצלחה גם בעונת 2014/2015 כששוב העפילו לפלייאוף ואף הדיחו בסוויפ את טורונטו ראפטורס בסיבוב הראשון.

קישורים חיצוניים
----------------

ויקישיתוף מדיה וקבצים בנושא **רנדי ויטמן** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  NBA: וויטמן פוטר, קווין מקהייל יאמן את מינסוטה כתבה באתר ynet, 8 בדצמבר 2008
**יוליסס לי "ג'וניור" ברידג'מן** (באנגלית: **Ulysses Lee "Junior" Bridgeman**; נולד ב-17 בספטמבר 1953) הוא כדורסלן עבר ואיש עסקים אמריקאי, אשר שיחק בליגת ה-NBA בין השנים 1975–1987. ממוצעיו הכוללים לאורך הקריירה הם 13.6 נקודות, 3.5 ריבאונדים ו-2.4 אסיסטים למשחק. בינואר 1988 הופרשה גופייתו, עם המספר "2", על ידי מילווקי באקס.

לאחר פרישתו ממשחק החזיק בבעלות על סניפים רבים של רשתות המזון המהיר Wendy's ו-Chili's, ומאז שנת 2016 משמש כבעלים של חברת "הארטלנד קוקה-קולה". הונו של ברידג'מן מוערך בכ-600 מיליון דולר.

קריירת תיכונים ומכללות
----------------------

ברידג'מן נולד וגדל בעיר שיקגו המזרחית שבאינדיאנה. בשנת 1971 הוביל את קבוצת הכדורסל של "תיכון וושינגטון" לזכייה באליפות ליגת התיכונים של אינדיאנה, לאחר שסיימה את העונה עם מאזן מושלם 29–0.

בין השנים 1971–1975 למד באוניברסיטת לואיוויל, ושיחק בקבוצת הכדורסל שלה תחת המאמן חבר היכל התהילה לעתיד, דני קראם. בעונת 1974/1975 הוביל את לואיוויל להעפלתה השלישית אי פעם לפיינל פור טורניר אליפות המכללות, אך במשחק חצי הגמר הפסידה הקבוצה מול UCLA בתוצאה 74–75. לאורך 3 עונותיו בקבוצת האוניברסיטה רשם ברידג'מן ממוצעים של 15.5 נקודות, 7.6 ריבאונדים ו-2.7 אסיסטים למשחק.

קריירת משחק
-----------

בדראפט ה-NBA‏ 1975 נלקח ברידג'מן בבחירה השמינית על ידי לוס אנג'לס לייקרס, ומיד הועבר למילווקי באקס בטרייד ששלח ללייקרס את כרים עבדול-ג'באר. ברידג'מן הפך במהרה לאחד השחקנים הבולטים של הבאקס, וב-9 עונותיו הראשונות בקבוצה קלע 14.4 נקודות בממוצע למשחק. בעונות 1983 ו-1984 סייע לבאקס להעפיל לגמר האזור המזרחי, אך בשתי הפעמים הפסידה מילווקי בתוצאה 1–4 (מול פילדלפיה ובוסטון, בהתאמה).

בספטמבר 1984, לאחר 9 עונות במילווקי, הועבר יחד עם מארקס ג'ונסון ללוס אנג'לס קליפרס, בתמורה לטרי קאמינגס, ריקי פירס וקרייג הודג'ס. בשתי עונותיו עם הקליפרס קלע 11.8 נקודות בממוצע למשחק.

במהלך עונת 1986/1987 חזר לשחק עבור הבאקס, ובסיומה פרש ממשחק. בעת פרישתו היה שחקן הבאקס עם מספר המשחקים הרב ביותר בקבוצה (711), וכן ניצב במקום החמישי בתולדותיה בנקודות (9,892) ובמקום השישי בריבאונדים (2,642).

קריירה עסקית
------------

לאחר קריירת המשחק החל ברידג'מן להשקיע ברשתות המזון המהיר Wendy's ו-Chili's, עד שהחזיק בבעלות על מעל 160 סניפים של Wendy's ומעל 120 סניפים של Chili's. בשנת 2016 מכר את החזקותיו ב-Wendy's וב-Chili's, והפך לבעלים של חברת "הארטלנד קוקה-קולה" אשר מייצרת ומפיצה את מוצרי קוקה-קולה במדינות קנזס, מיזורי, אילינוי ונברסקה.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות ה-NBA של ברידג'מן, באתר basketball-reference.com
2. ↑  שחקנים שגופייתם הופרשה על ידי הבאקס, באתר הקבוצה
3. ↑  ג'וניור ברידג'מן, באתר TheRichest.com
4. ↑  סטטיסטיקות המשחק בין לואיוויל ל-UCLA, באתר sports-reference.com
5. ↑  סטטיסטיקות המכללות של ברידג'מן, באתר sports-reference.com
6. ↑  רשימת הנבחרים בדראפט 1975, באתר basketball-reference.com
7. ↑  כיצד שחקן NBA הפך 350,000 דולר ל-400 מיליון דולר, באתר moneymaven.io,‏ 28 ביולי 2017
8. ↑  הכירו את ג'וניור ברידג'מן, נשיא ומנכ"ל הארטלנד קוקה קולה, באתר coca-colacompany.com,‏ 8 בספטמבר 2017
**נִינְסוּן** (**Ninsun,** בכתב יתדות: 𒀭𒊩𒌆𒄢; נקראת גם נינסומון **Ninsumun** – "גבירת הפרות") היא אלת פרות הבר במיתולוגיה המסופוטמית. היא מוכרת יותר כאימו של גילגמש וכאשתו של המלך לוגלבנדה, ומופיעה בתפקיד האם והאישה באפוס גילגמש.[דרוש מקור]

נינסון הייתה אלת העיר ארך, שם היא גרה, אך עבדו אותה גם בערים מסופוטמיות אחרות כגון ניפור ואור.

הקשר בין נינסון לבין לבנה גילגמש משתנה בגרסאות השונות של האפוס. בגרסה בבלית מסוימת, נינסון מייעצת לבנה, מופיעה בחלומותיו, מבקשת מאל השמש שָמָש שיגן על גילגמש ומקבלת את אנכידו כבן משפחתה. בגרסאות בבליות מוקדמות יותר, התפקיד של נינסון הוא יותר פסיבי, בעוד בגרסה החתית השמיטו לחלוטין את נינסון. האלה נוכחת גם בגרסאות שומריות ישנות יותר, כגון *גילגמש ופר השמיים*, ובנוסף לכך מיתוס מוקדם מאוד של המפגש בין האלה נינסון ללוגלבנדה, בעלה, וחתונתם.

מלכים רבים מהתקופה השלישית של אור התייחסו לנינסון בתור אמם, ולגילגמש בתור אחיהם, כדי לטעון שהם ראויים למלוך על מסופוטמיה.

קישורים חיצוניים
----------------

ויקישיתוף מדיה וקבצים בנושא **נינסון** בוויקישיתוף

הערה
----

1. ↑  האלים המסופוטמיים, בגרסאותיהן המוקדמות יותר, היו משויכים בעיקר לערים מסוימות. למשל מרדוך, היה שייך לעיר הבירה של בבל בלבד, עד שהפך למלך כל האלים כאשר בבל נהפכה למרכז התרבות.
2. ↑  אנציקלופדיה יהודית דעת - פרעה (אמונת הקדמונים בכך ששליטם הוא אל או צאצא של אל), באתר www.daat.ac.il
**ישיבת ההסדר צפת** (שמה הרשמי **בית המדרש לתורה ותפילה**) היא ישיבת הסדר שנוסדה בשנת 1997 בצפת על ידי הרב בניהו ברונר. כיום עומד בראשה הרב איל יעקבוביץ' ונשיאה הרב שמואל אליהו.

היסטוריה
--------

הישיבה היא חלק ממוסדות "מרכז תורני לאומי" על שם רבי יוסף קארו, שהרב ברונר עומד בראשו. היא נמצאת בעיר העתיקה בצפת, בצמוד לבית הכנסת האר"י האשכנזי.

בישיבה מושם דגש על חסידות, ניגונים ושמחה. מלבד לימודי גמרא והלכה יש בה לימודי אמונה ותנ"ך, ברוח הרב אברהם יצחק הכהן קוק, רבי נחמן מברסלב וגדולי החסידות.

בישיבה לומדים כ-120 אברכים ותלמידים. מראשית הישיבה[דרושה הבהרה] עומד בראשותה הרב איל יעקבוביץ'. בין הר"מים: הרב גד ליאור, הרב אב"י לוריא, הרב רן בן משה, הרב אורי רזיאל, הרב אלעזר גלזר והרב אושר טביבי. בימי שישי אחרי תפילת ותיקין ובשבת, מעביר הרב שמואל אליהו שיעור בישיבה.

בשנת תשע"ז הישיבה הוציאה דיסק שירים בשם "אורייתא בניגונא" ובו שירים ולחנים פרי עטם של רבני ותלמידי הישיבה. השיר "כוכב שלום" מתוך הדיסק הוקדש לזכר בוגר הישיבה שלום שרקי (בנו של הרב אורי שרקי) שנרצח בפיגוע בירושלים.

קישורים חיצוניים
----------------

* אתר האינטרנט הרשמי של ישיבת ההסדר צפת
* 

* ישיבת ההסדר צפת, ברשת החברתית פייסבוק

* ישיבת ההסדר צפת, סרטונים בערוץ היוטיוב
* סרט תדמית על הישיבה, סרטון באתר יוטיוב
* ערוץ היוטיוב של הישיבה ובו שיעורים, ניגונים, שירים ואירועים מהישיבה
* ישיבת ההסדר בצפת באתר אחד לאחד (הקישור אינו פעיל)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007290715505171

 |
**כריסטופר ורנרד "כריס" מוריס** (באנגלית: **Christopher Vernard "Chris" Morris**; נולד ב-20 בינואר 1966) הוא כדורסלן עבר אמריקאי, אשר שיחק באופן פעיל בין השנים 1988–2004. ממוצעיו הכוללים לאורך 11 עונותיו בליגת ה-NBA הם 11.0 נקודות, 4.7 ריבאונדים, 1.6 אסיסטים ו-1.2 חטיפות למשחק.

קריירת מכללות
-------------

מוריס נולד וגדל בעיר אטלנטה שבג'ורג'יה, ובין השנים 1984–1988 למד באוניברסיטת אובורן אשר באלבמה. בעונת 1984/1985 העפיל עם קבוצת האוניברסיטה לשלב שמינית גמר טורניר אליפות המכללות, לראשונה בתולדותיה, ובעונה העוקבת סייע לה להעפיל לשלב רבע הגמר (NCAA Elite Eight). במשחק רבע הגמר הפסידה אובורן בתוצאה 76–84 מול האלופה שבדרך, אוניברסיטת לואיוויל, חרף הצטיינותו של מוריס אשר קלע 17 נקודות ואסף 9 ריבאונדים. בעונות 1987 ו-1988, לאחר עזיבתו של כוכב הקבוצה צ'אק פרסון ל-NBA, נבחר מוריס לחמישיית העונה של מחוז SEC, אולם קבוצתו לא הצליחה לשחזר את הישגיה מהעונות הקודמות. את עונתו האחרונה סיים במקום השני במחוז SEC בממוצעי נקודות (20.7) וריבאונדים (9.8) למשחק.

קריירת משחק מקצועית
-------------------

### בליגת ה-NBA

בדראפט ה-NBA‏ 1988 נבחר מוריס בבחירה הרביעית, על ידי ניו ג'רזי נטס. בעונתו הראשונה עם הנטס קלע 14.1 נקודות בממוצע למשחק, ובסיומה נבחר לחמישיית הרוקיז השנייה של העונה. ב-6 העונות הבאות נותר אחד השחקנים הבולטים בקבוצה, לצד דריק קולמן, סם בואי, דראז'ן פטרוביץ' וקני אנדרסון, ולאורך התקופה רשם ממוצעים כוללים של 13.1 נקודות, 5.8 ריבאונדים ו-2.1 אסיסטים למשחק. בשלוש העונות 1992–1994 העפילה ניו ג'רזי לפלייאוף ה-NBA, אולם בכל שלושת המקרים הודחה כבר בסיבוב הראשון.

באוקטובר 1995, לאחר 7 עונות בניו ג'רזי, חתם מוריס על חוזה ביוטה ג'אז. בעונות 1997 ו-1998 העפיל עם הג'אז לגמר ה-NBA, אך בשתי סדרות הגמר הפסידה הקבוצה מול שיקגו בולס, בתוצאה 2–4. לאורך 3 עונותיו ביוטה קלע מוריס 6.4 נקודות בממוצע למשחק.

בעונת 1998/1999 שיחק עבור פיניקס סאנס, ובסיומה עזב את הקבוצה ואת ליגת ה-NBA.

### מחוץ ל-NBA

לקראת עונת 1999/2000 חתם מוריס על חוזה בקבוצת אולימפיאקוס היוונית. בשנת 2001 שוחרר מהקבוצה בשל פציעה בברכו, אשר מנעה ממנו לשחק מאז סוף 1999.

בשנת 2001 שיחק בקבוצת הראווה הארלם גלובטרוטרס, ובשתי העונות הבאות שיחק לתקופות קצרות עבור הקבוצות "סאות'רן קליפורניה סרף" מליגת ה-ABA החדשה, "מגנוליה הוטשוטס" מהפיליפינים ו"גייטרוס דל זוליה" מוונצואלה.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של מוריס בליגת ה-NBA, באתר basketball-reference.com
2. ↑  סטטיסטיקות המשחק בין אובורן ללואיוויל, באתר sports-reference.com
3. ↑  הסטטיסטיקות של מוריס בליגת המכללות, באתר sports-reference.com
4. ↑  רשימת הנבחרים בדראפט 1988, באתר basketball-reference.com
5. ↑  יוטה ג'אז מהמרת על מוריס, באתר deseret.com,‏ 20 באוקטובר 1995
6. ↑  על הסכסוך בין מוריס לאולימפיאקוס, באתר peteking.house.gov,‏ 15 באוקטובר 2009
**בוב וילן** (באנגלית: **Bob Vylan**) הם הרכב מוזיקלי בריטי מלונדון. ביצירותיהם הם משלבים מוזיקת גריים (אנ'), פאנק רוק והיפ הופ.

היסטוריה
--------

המוזיקאים בובי וילן (שירה וגיטרה) ובובי וילן (תופים) החלו לפעול כצמד בשנת 2017. לאחר שבועיים הופיעו לראשונה, ובשנה הראשונה לפעילותם הוציאו ארבעה סינגלים ומיני-אלבום בהוצאה עצמית, והפיצו אותם בעצמם לחנויות תקליטים בריטיות.

ב-7 באוגוסט 2020 הלהקה הוציאה את אלבום הבכורה "We Live Here". לאחר מכן יצאו לסיבוב הופעות. בין השאר הופיעו עם אופספרינג ועם ביפי קליירו, וכן הופיעו בפסטיבל רדינג ולידס ב-2021.

בשנת 2022 הוציאה הלהקה את אלבומה השני ,"Bob Vylan Presents the Price of Life", שהגיע במצעד האלבומים הבריטי למקום ה-18.

סגנון מוזיקלי
-------------

הסגנון המוזיקלי של בוב וילן משלב מוזיקת גריים, פאנק רוק והיפ הופ. המילים בדרך כלל פרובוקטיביות, ועוסקות בנושאים חברתיים ופוליטיים, בהם גזענות בבריטניה, אלימות משטרתית, אי-צדק כלכלי וג'נטריפיקציה.

במאמר בכתב העת Kerrang! (אנ') כונתה בוב וילן "להקת הפאנק המרגשת והחשובה ביותר בבריטניה בשנת 2022".

פרסים
-----

הלהקה זכתה בשנת 2022 בפרס MOBO (אנ') כלהקת המוזיקה האלטרנטיבית הטובה ביותר, ובאותה שנה העניק כתב העת Kerrang! (אנ') לאלבומם השני את התואר "אלבום השנה".

קישורים חיצוניים
----------------

ויקישיתוף מדיה וקבצים בנושא **בוב וילן** בוויקישיתוף

* בוב וילן, באתר MusicBrainz (באנגלית)
* בוב וילן, באתר Discogs (באנגלית)

הערות שוליים
------------

1. ↑  Bob Vylan create music that’s as loud as the message behind it – interview, Alternative Press Magazine, ‏14 March 2022.
2. ↑  Bob Vylan : Bob Vylan Presents the Price of Life – Treble, Treble, ‏25 May 2022.
3. ↑  Bob Vylan: "If you feel like you can’t say something on an elevated…, Kerrang!, ‏8 August 2022.
4. ↑  Go Your Own Way: Bob Vylan, DIY, ‏25 April 2022.
5. ↑  FEATURE: Spotlight: Bob Vylan – Music Musings & Such, Music Musings & Such, ‏7 May 2022.
6. ↑  Bob Vylan win first-ever Best Alternative Music Act MOBO Award, Kerrang!, ‏1 December 2022.
7. ↑  Here’s all the winners from the Kerrang! Awards 2022, Kerrang!, ‏23 June 2022.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: d1bc5be1-f552-4e2e-95ae-da8d6a4d3c17

 |
**אשר גרייבר** (נולד ב-2 ביולי 1995) הוא עיתונאי, שדרן רדיו וקריין ישראלי המשמש כמגיש בתחנת הרדיו החרדי קול פליי.

ביוגרפיה
--------

גרייבר נולד וגדל בעיר מודיעין עילית ולמד במוסדות חינוך חרדיים בעיר. מאוחר יותר למד בישיבה לצעירים ביישוב יסודות שבדרום הארץ.

בגיל צעיר החל את דרכו בעולם התקשורת. כשהיה בן 17 התחיל להגיש תוכניות ברדיו קול חי, במקביל לעריכה של תוכניות בתחומי האקטואליה והבידור כדוגמת "הפוך על הפוך", "המהדורה המרכזית" ועוד.

בשנת 2017 החל להגיש את תוכנית המוזיקה היהודית "בקצב היום" המשודרת במקביל ב-7 תחנות רדיו יהודיות בישראל ומחוצה לה, חלק מהם תחנות רדיו אינטרנטיות.

במהלך השנים הגיש גרייבר מצעדים רבים והנחה משדרים של הרדיו שנערכו בהיכלי מופעים בארץ.

גרייבר מנחה מופעים מוזיקליים. בין היתר הנחה מופעים של הזמרים הישראליים ישי ריבו, מרדכי בן-דוד, אברהם פריד, בני פרידמן ועוד.

במקביל לעבודתו בקול חי, גרייבר עוסק בתחום הקריינות והמשחק הקולי ומקליט תשדירים פרסומיים וסיפורים מוקלטים לילדים חרדים, בהם סדרת התקליטורים חבורת תריג.

בדצמבר 2021 החליט לפרוש מרדיו קול חי, לאחר תשע שנים שבהן שימש כמגיש ואחראי מוזיקה.

בינואר 2022 הצטרף לרדיו 'קול פליי' ומגיש שם תוכנית מוזיקה יומית.

וממאי 2022 מגיש ברדיו קול פליי תוכנית שבועית במוצאי שבת בשם "המצעד של קול פליי".

### חיים אישיים

גרייבר נשוי לעדן ומתגורר בבני ברק.

קישורים חיצוניים
----------------

* אשר גרייבר, ברשת החברתית פייסבוק
* אשר גרייבר, ברשת החברתית אינסטגרם
* בקצב היום עם אשר גרייבר באתר קול חי
* הכירו את אשר גרייבר, קריין שדובר 4 שפות, עברית רוסית, חילונית וחרדית – הקול שיקדם את העסק שלכם להצלחה!, באתר ישראל היום, 5 בדצמבר 2021

הערות שוליים
------------

1. ↑  אחרי 9 שנים: השדרן החרדי אשר גרייבר פורש, באתר כיכר השבת, ‏2021-12-29
**ניקי רייזר** (בגרמנית: **Niki Reiser**; נולד ב-12 במאי 1958) הוא מלחין שווייצרי, העוסק בעיקר בהלחנת פסי-קול לסרטים.

קורות חייו
----------

נולד בארגאו, בן לאב כומר ואם אחות. עוד בילדותו החל לנגן בחליל, ובשנות ה-70 החל ללמוד מוזיקה קלאסית בבזל. בין השנים 1980 ל-1984 למד הלחנת סרטים במכללת ברקלי למוזיקה בבוסטון. הוא חזר לשווייץ שם ניגן בלהקת הכליזמר Kolsimcha – The World Quintet. בעקבות פגישה מקרית עם חברו הבמאי דני לוי, שביקש ממנו להלחין לו את הפסקול לסרטון הראשון, החל להלחין מוזיקה לסרטים.

בין הסרטים להם הלחין פסקול היו אי שם באפריקה, פצפונת ואנטון, לשבור את השתיקה, הכל אודות צוקר, חיי אהבה ובעקבות האהבה.

רייזר נמצא בוועד של האקדמיה הגרמנית לסרטים מאז הקמתה ב-2003. על עבודתו כמלחין זכה בחמישה פרסי הקולנוע הגרמני.

קישורים חיצוניים
----------------

* ניקי רייזר, במסד הנתונים הקולנועיים IMDb (באנגלית)
* ניקי רייזר, במסד הנתונים הקולנועיים KinoPoisk (ברוסית)
* ניקי רייזר, באתר MusicBrainz (באנגלית)
* ניקי רייזר, באתר Discogs (באנגלית)
* ריאיון עם רייזר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439419405171
* BIBSYS: 6077330
* BnF: cb13998375n (data)
* GND: 135060230
* ISNI: 0000 0001 1030 1729
* LCCN: no2003125840
* MusicBrainz: 8207f75c-eeaf-48f6-b549-5bb0dff2626f
* NKC: xx0185546
* SUDOC: 189361883
* VIAF: 79940771
* WorldCat: lccn-no2003125840

 |
**האיגרת השנייה אל טימותיוס** היא אחת מאיגרות הרועה - איגרת שמשויכת לשליח פאולוס (שאול התרסי) ומהווה חלק מאיגרות פאולוס. האיגרת היא אחת מספרי הברית החדשה - ספרי הקודש של הנצרות.

מחבר האיגרת ותיארוכה
--------------------

מרבית החוקרים סבורים כיום כי איגרת זו, יחד עם יתר איגרות הרועה (האיגרת הראשונה אל טימותיוס והאיגרת אל טיטוס) לא נכתבו על ידי פאולוס, אלא נכתבו על ידי אחד מתלמידיו לאחר מותו של פאולוס בשלהי המאה הראשונה או ראשית המאה השנייה, ושויכו לו. 

יחד עם זאת, השפה, הביטויים והרעיונות באיגרת השנייה שונים משתי איגרות הרועה האחרות, ודומים יותר לאיגרות פאולוס האחרות - ועל כן, מרבית החוקרים סבורים כי מחבר איגרת זו הוא תלמיד אחר של פאולוס ולא התלמיד שכתב את שתי איגרות הרועה האחרות. ריימונד בראון מסביר את הדמיון בין איגרת זו לאיגרות המאוחרות של פאולוס (שאין מחלוקת שנכתבו על ידיו) בכך שמדובר בתלמיד של פאולוס אשר שהה עמו בשנת חייו האחרונה. ג'רום מרפי אוקונור סבור כי מדובר אכן באיגרת שפאולוס כתב בשל הדמיון לאיגרות שאין מחלוקת שהוא כתב.

תוכן
----

האיגרת נשלחה מאת פאולוס אל עוזרו טימותיוס ובה מייעץ לו פאולוס לא להיות ביישן, ולא להתבייש בעדותו בדבר האל הנוצרי (א' 7 - 8). פאולוס מבקש מטימותיוס לבוא אליו לפני החורף, ולהביא עמו את מרקוס, כי הוא חוזה שמותו קרב (ד' 6). פאולוס מקווה כי טימותיוס ימשיך לעמוד בפני תורות השקר ומייעץ לו להילחם בתורות אלה תוך אזכור איגרות קודמות, וכן מייעץ לו להיות סובלני במקרה שירדפו אותו (א' 6 - 15), ולשמור בקפדנות על חובות תפקידו (ד' 1 - 5).

קישורים חיצוניים
----------------

ויקישיתוף מדיה וקבצים בנושא **האיגרת השנייה אל טימותיוס** בוויקישיתוף
* האיגרת בעברית (תרגום פרנץ דליטש)
* תרגום לאנגלית של האיגרת

| ספרי הברית החדשה |
| --- |
| **הבשורות** | הבשורה על-פי מתי • הבשורה על-פי מרקוס • הבשורה על-פי לוקאס • הבשורה על-פי יוחנן |  |
| **מעשי השליחים** | מעשי השליחים |
| **איגרות פאולוס** | אל הרומאים • הראשונה אל הקורינתים • השנייה אל הקורינתים • אל הגלטים • אל האפסים • אל הפיליפים • אל הקולוסים • הראשונה אל התסלוניקים • השנייה אל התסלוניקים • הראשונה אל טימותיוס • השנייה אל טימותיוס • אל טיטוס • אל פילימון • אל העברים |
| **האיגרות הכלליות (קתוליות)** | איגרת יעקב • איגרת פטרוס הראשונה • איגרת פטרוס השנייה • איגרת יוחנן הראשונה • איגרת יוחנן השנייה • איגרת יוחנן השלישית • איגרת יהודה |
| **חזון יוחנן** (ההתגלות) | חזון יוחנן |


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb119842857 (data)
* GND: 4122519-3
* SUDOC: 027900398
* VcBA: 492/6290
* VIAF: 214027117
* WorldCat (עם VIAF): 214027117

 |
**ג'ורג' וילמארת ויילי ניקל השלישי** (באנגלית: **George Wilmarth "Wiley" Nickel III**; נולד ב-23 בנובמבר 1975) הוא עורך דין ופוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-13 של קרוליינה הצפונית מאז 2023.

ניקל, חבר המפלגה הדמוקרטית, כיהן כחבר בסנאט של צפון קרוליינה מטעם המחוז ה-16 מ-2019 עד 2023.

ביוגרפיה
--------

ניקל נולד וגדל בעמק סן חואקין שבקליפורניה. לאחר שסיים את לימודיו בבית הספר פרנסיס וו. פרקר בשיקגו, הוא קיבל תואר ראשון במדעי המדינה וממשל מאוניברסיטת טוליין, ותואר דוקטור למשפטים מבית הספר למשפטים של אוניברסיטת פפרדין.

ניקל עבד עבור סגן הנשיא אל גור בין השנים 1996 ל-2001. מאוחר יותר עבד ניקל בקמפיין הנשיאותי של ברק אובמה ב-2008 וכיהן בצוות הקדמה הלאומי של הבית הלבן מ-2008 עד 2012. הוא חבר באיגוד בוגרי אובמה והיה חלק מהגל הראשון של אישורים פוליטיים של אובמה ב-2018. אובמה תמך בשישה מועמדים בצפון קרוליינה, כולל ניקל, באוגוסט 2018.

ניקל התמודד במחוז הסנאט ה-12 של קליפורניה ב-2006 נגד הרפובליקני המכהן ג'ף דנהאם. הוא כונה "דמוקרט מתון" והמירוץ נתפס כתחרותי. הוא הוציא 250,000 דולר על פרסומות, בעיקר ממומנות על ידי הלוואות אישיות, כאשר רבות מהן שודרו בשוק התקשורת של סקרמנטו למרות שהמחוז נמצא באזור מודסטו. הוא הפסיד בבחירות הכלליות לדנהאם ביחס של 60%-40%.

לאחר שעבר להתגורר בקרוליינה הצפונית ב-2009, ניקל נבחר לראשונה לייצג את מחוז הסנאט ה-16 עם למעלה מ-65% מהקולות ב-6 בנובמבר 2018. ניקל התמודד לבחירה מחדש בשנת 2020, והביס את המועמד הרפובליקני וויל מארש עם 65.6% מהקולות.

ניקל התמודד לקונגרס של ארצות הברית מטעם מחוז הקונגרס ה-13 של צפון קרוליינה. המחוז מכסה את דרום מחוז ווייק, כל מחוז ג'ונסטון וחלקים ממחוזות וויין והרנט. ניקל זכה במועמדות הדמוקרטית. הוא הוסיף וניצח את בו היינס, המועמד הרפובליקני, בבחירות הכלליות ב-8 בנובמבר.

ניקל תומך בזכות להפלה ובעד לקדם את פסק דין רו נגד וייד כחוק פדרלי.

ניקל מתגורר בקרי עם אשתו, קרוליין, ושני ילדיהם. ניקל הוא בן דוד שני של הפרשן השמרן טאקר קרלסון.

קישורים חיצוניים
----------------

ויקישיתוף מדיה וקבצים בנושא **ויילי ניקל** בוויקישיתוף
* אתר האינטרנט הרשמי של ווילי ניקל בבית הנבחרים האמריקאי (באנגלית)
* ויילי ניקל באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  State Senator Wiley Nickel first to announce for Congress to replace Price, Carolina Journal -, ‏18 באוקטובר 2021 (ב־American English)
2. ↑  Obama endorses 81 candidates, 6 in NC for November vote, spectrumlocalnews.com (באנגלית)
3. ↑  idmloco, With few hot races, Nickel looks for infusion of party cash, Capitol Weekly, ‏10 באוגוסט 2006 (ב־American English)
4. ↑  Nickel wins North Carolina US House seat over GOP's Hines, AP News, ‏11 בספטמבר 2022 (באנגלית)
5. ↑  Clayton Henkel, NC Newsline May 5, 2022, ‘I have never known a world in which we didn't have the right to choose.’, NC Newsline (ב־American English)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: N000194

 |
**דיימון פיאלקוב** (נולד בשנת 1965) הוא שחיין עבר, אלוף ישראל בשחייה, שהתמחה בסגנון הגב.

ביוגרפיה
--------

דיימון פיאלקוב הוא בנם של שושנה ריבנר שכונתה "מלכת המים הישראלית" ושחקן כדורמים מדרום אפריקה. הוא התאמן בקבוצת השחייה של מכבי תל אביב בהדרכתו של ברוך צ'יש.

### 1980

באליפות ישראל בשחייה שנערכה בסוף חודש אוגוסט 1980 זכה פיאלקוב במדליית כסף, במשחה ל-200 מטר גב אחרי יזהר שנהר (2:20.44 דקות) ולפני ואבי כרמל חברו לקבוצה.

### 1981

בתחרות שמונה האומות שנערכה בקיאסו, שווייץ ביולי 1981 סיים פיאלקוב במקום שביעי במשחה ל-200 מטר גב ובמקום שמיני במשחה ל-100 מטר גב בשיא ישראלי חדש לגילאי 16 בתוצאה של 1:02.94 דקות, 7 מאיות השנייה איטי מהשיא הישראלי של יורם כוכבי אף הוא ממכבי תל אביב (1:02.87 דקות).

#### אלוף ישראל

באליפות ישראל בשחייה שנערכה בווינגייט בסוף חודש אוגוסט אותה שנה, זכה פיאלקוב בשתי מדליות, זהב וכסף. מדליית זהב, במשחה ל-200 מטר גב בתוצאה של 2:15.88 דקות, לפני יזהר שנהר (2:18.04 דקות) ואבי נחמיאס מהפועל ימק"א ירושלים (2:19.84 דקות) ומדליית כסף, במשחה ל-100 מטר גב בתוצאה של 1:03.43 דקות, אחרי יזהר שנהר (1:02.62 דקות) ולפני אבי נחמיאס (1:04.44 דקות).

### 1983

#### כינוס הפועל ה-12

בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה, סיים פיאלקוב במקום חמישי במשחה ל-100 מטר גב תוצאה של 1:03.07 דקות, בשלב המוקדמות הוא קבע תוצאה של 1:02.81 דקות

בתחרות שמונה האומות שנערכה בטנריפה, ספרד ביולי 1983 סיים פיאלקוב במקום שמיני במשחה ל-200 מטר גב בתוצאה של 2:18.83 דקות.

קישורים חיצוניים
----------------

* אורי ירון, בנה של שחיינית העבר שושנה ריבנר קדח מחום אך זכה ב-4 נצחונות, מעריב, 22 באוגוסט 1976

הערות שוליים
------------

1. ↑  הבן דיימון בדרכי האם שושנה, דבר, 22 באוגוסט 1976
2. ↑  אלכס פרלסמן, השחיינים תפסו גל, מעריב, 13 באוגוסט 1980
3. ↑  אלכס פרלסמן, שמיר "שרף" את הבריכה, מעריב, 28 באוגוסט 1980
4. ↑  שמואל טל (עיתונאי), יורם כוכבי קיזז יותר מ-4 שניות משיאו ב-400 מעורב, דבר, 28 באוגוסט 1981
5. ↑  אלכס פרלסמן, אילתי - פרפר הזה של הגליל, מעריב, 5 במאי 1983
כיכר המופת בבאר שבע, שבמרכזה מוצב טנק, על שמו של איגור רוטשטיין וסרן שי ברנשטיין. הכיכר נמצאת בין שכונת נווה-זאב לשכונת נווה-נוי שבה נולד וגדל ברנשטיין.
**איגור רוטשטיין** (10 בספטמבר 1971 - 4 באוגוסט 2006) היה רופא וקצין רפואה במילואים בצה"ל. בקרב עם לוחמי חזבאללה בכפר מרכבה בדרום לבנון במלחמת לבנון השנייה, טיפל בפצועים תחת אש, ונהרג ממטען צד. על אומץ ליבו בקרב הוענק לו לאחר מותו עיטור המופת.

קורות חייו
----------

נולד בעיר טומסק בסיביר שבברית המועצות במשפחה יהודית. אביו, מרצה לפיזיקה ואימו רופאה. בשנת 1987, לאחר סיום בית הספר התיכון התקבל ללימודים במכון מחקר ממלכתי לרפואה בטומסק. בשנת 1994 סיים את לימודיו ובשנת 1995 סיים את התמחותו בכירורגיה. הוא עבד במחלקת הטראומה בבית החולים לטיפול נמרץ. בשנת 1997 עלה לארץ יחד עם אשתו אלונה ובנו לב בן ה-10 חודשים

איגור ומשפחתו התגוררו תחילה בקיבוץ גשר ואחר כך עברו למרכז הקליטה בקריית ים. בארץ התכונן ולמד לבחינה לרישיון רפואה ישראלי, שאותה עבר בהצלחה. לאחר קבלת הרישיון לעסוק ברפואה בארץ הוא עבד בבתי חולים שונים בארץ, אך התקשה למצוא משרה קבועה.
בשנת 2000 התגייס לשירות סדיר בצה"ל, סיים קורס קציני רפואה וביקש לשרת ביחידה קרבית. בקשתו נענתה והוא שובץ בתפקיד רופא גדודי בגדוד 603 של הנדסה קרבית.
לאחר סיום השירות הסדיר המשיך לעוד 3 שנים בשירות קבע. בתקופה האחרונה של שירותו שירת בפיקוד הדרום, השתתף במשימות קרביות והציל חיילים פצועים. בשנת 2004 השתחרר מהשירות בדרגת סרן.
בשנת 2005 התקבל להתמחות בתחום האורתופדיה בבית חולים "קפלן". בסוף שנת 2005 עבר לעבוד במחלקה אורתופדית של בית החולים פוריה, שם עבד בתור רופא תורן חוץ ובמקביל התנדב במחלקה. במרץ 2006 החל התמחות בתקן מלא.

עם פרוץ מלחמת לבנון השנייה ביקש איגור רוטשטיין להתנדב לשירות המילואים ודרש שיגייסו אותו בצו 8. ב-24 ביולי הוא גויס למילואים. הוא צורף לגדוד 13 של חטיבת גולני. בלילה שבין 3 ל-4 באוגוסט הצטרף איגור אל הפלוגה המסייעת של גדוד 13 בפעילותה באזור כפר מרכבה בדרום לבנון. במהלך הקרב נפגעו כמה חיילים מכוח החוד של הפלוגה. ד"ר רוטשטיין רץ קדימה תחת אש כדי לטפל בהם. כשהגיע אל כוח החוד והחל לטפל בפצועים, הופעל לעברו מטען צד. איגור רוטשטיין נהרג במקום.
הוא נטמן בבית העלמין הצבאי בבאר-שבע. השאיר אחריו אישה, ילד בן 10, זוג הורים ואחות.

בספטמבר 2007 הוענק לו, לאחר מותו, עיטור המופת.

הנצחה
-----

כיכר המופת בבאר שבע, שבמרכזה מוצב טנק, על שמו של רוטשטיין וסרן שי ברנשטיין, שנפלו במלחמת לבנון השנייה וקבורים זה ליד זה. הכיכר נמצאת בשכונת נווה-זאב, בצומת הרחובות שדרות נפתלי הרץ אימבר, שדרות הרב אליהו כ"ץ ורחוב חטיבה שמונה.

לזכרו מוענקת מלגת קרן "אמא", קרן מלגות מייסודה של אוניברסיטת חיפה, להנצחת 121 החיילים שנפלו במלחמת לבנון השנייה.

פינת הנצחה לזכרו הוקמה בכניסה למחלקה האורתופדית, בבית החולים פוריה.

קישורים חיצוניים
----------------

* קורות החיים של איגור רוטשטיין, באתר "יזכור" של משרד הביטחון
* אתר זיכרון לאיגור רוטשטיין
* איגור רוטשטיין, באתר הגבורה
* באתר של אוניברסיטת חיפה
* חנן גרינברג, הגיבורים של מלחמת לבנון השנייה, באתר ynet, 22 באפריל 2007
* טקס הזיכרון בבי"ח פוריה
* "בלדה לחובש" סרט לזכרו, הערוץ הראשון

הערות שוליים
------------

1. 1 2 3  אתר זיכרון של סרן ד"ר איגור רוטשטיין ז"ל - מאת הוריו, באתר sites.google.com
2. 1 2 3  אתר ההנצחה לחללי מערכות ישראל, באתר ההנצחה לחללי מערכות ישראל
**עדי שמאי** היא כתבת ומגישת מבזקי חדשות ברדיו ובחדשות 13.

ביוגרפיה
--------

שמאי נולדה וגדלה בבאר שבע. למדה בתיכון מקיף ה' והיא בעלת תואר ראשון בניהול ותקשורת מהמכללה למינהל. 
את הקריירה בעיתונאות החלה שמאי ב-1995 ככתבת התרבות במקומון "ידיעות תקשורת". ב-1996 עבדה כשדרנית רדיו ב"רדיו ללא הפסקה".

בין השנים 1998 עד 2000 שימשה שמאי כתבת התרבות של המקומון "מעריב" [דרושה הבהרה].

בין השנים 1998 ל-2000 הייתה כתבת "ערב טוב עם גיא פינס" בערוץ הוט 3 ובמקביל, ערכה והגישה את רצועת הבוקר ב"רדיו דרום".

בין השנים 2000-2003 שימשה שמאי במספר תפקידים בטלוויזיה: כמנחת הסדרה "תרבות הרוק" בערוץ 8, מגישה במגזין המחשבים "זומביט" בערוץ 2 וכמגישת "חדשות ספורט".

ב-2001 החלה לשמש "שדרנית רדיו בכירה" ב"רדיו תל אביב", שם הגישה תוכנית יומית אישית.

ב-2004 החלה להגיש את מגזין הבידור והטלוויזיה בתוכנית הבוקר של ערוץ 10 וכן להגיש את מגזין הפנאי בתוכנית טלוויזיה הבוקר של "רשת" בערוץ 2.

ב-2005 שימשה כמגישת מהדורת חדשות הצרכנות בערוץ TVMALL.

ב-2006 החלה להגיש את מבזקי הספורט בערוץ הספורט.

בין השנים 2008 עד 2010, החלה להגיש את רצועת הצהריים עם רון קופמן ב"רדיו תל אביב". ברצועה זו הם הגישו את התוכנית "צהריים בשניים".

בין השנים 2008 ל-2010, שימשה כמגישת מבזקי חדשות בחדשות 10.

בין השנים 2011 עד 2013 הגישה את "חדר החדשות" בערוץ HOT3).

ב-2012 החלה להגיש את התוכנית "משפחה חורגת המדריך" עם אלון גל בערוץ 2.

ב-2014 החלה להגיש את התוכנית "חדשות מקומיות" ב"וואלה! חדשות".

ב-2014 יצרה את הסרט דוקומנטרי "חללים: השכול הצבאי בחברה הישראלית" בו היא גם שימשה כבמאית.

ביוני 2018 לאחר המיזוג עם ערוץ 13 הפכה להיות מגישת מבזקי חדשות.

חיים אישיים
-----------

שמאי היא בעלת תואר ראשון בתקשורת וניהול מהמכללה למנהל. היא אם לשלושה.

קישורים חיצוניים
----------------

* 

* עדי שמאי, ברשת החברתית פייסבוק

* עדי שמאי, ברשת החברתית אינסטגרם
* עדי שמאי,באתר חדשות 13